สอบถามคุนค้ะ คลอดน้องจะ3เดือน ตอนคลอดแรกๆ โรงบาลแนะนำไห้ฝังยาคุม เรยฝังค้ะ หลังจากฉีดแร้ว บอกว่า 3เดือนนี้ ประจำเดือนจะมากระปิบกระปอย ซึ่งตอนนี้ก็3เดือนเศษๆแร้วค้ะ อยากสอบถามคุนว่าประจำเดือนจะหมดตอนไหนหรอค้ะ.
สวัสดีค่ะ ผลข้างเคียงของยาฝังคุมกำเนิดนั้น ประมาณ 3 ใน 5 ราย จะทำให้มีเลือดออกแบบกะปริดกะปรอย โดยจะมีปริมาณน้อยๆ ซึ่งอาการมักจะดีขึ้น หลังฝังไปซักระยะ แต่อาจนานเป็นปีได้ ส่วนอีกประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้ว และอีกประมาณ 1 ใน 5 ราย จะไม่มีประจำเดือนมาดังนั้น การที่มีเลือดออกกะปริดกะปรอยมาตลอด 3 เดือนหลังจากที่ได้ฉีดยาคุมกำเนิดไป ก็น่าจะเป็นผลของยาฝังคุมกำเนิดได้ หากเลือดที่ออกมีปริมาณเล็กน้อย และออกเป็นบางวัน ก็อาจไม่จำเป็นต้องทำอะไร แต่หากเลือดออกทุกวัน หรือมีปริมาณมาก ไม่มีแนวโน้มที่จะลดลง ก็แนะนำควรไปพบสูติ-นรีแพทย์เพื่อรักษาให้เลือดหยุดไหล เช่น การทานยาฮอร์โมนเอสโตรเจนเสริม หรือทานยาคุมกำเนิดชนิดฮอร์โมนรวมร่วมไปด้วยซักระยะจนกว่าเลือดจะหยุดไหลค่ะ